Η ένδικη προστασία των δημοσίων κτημάτων σε καθεστώς λειτουργούντος κτηματολογίου
Creators: name: Κουρκάκη, Αναστασία Κωνσταντίνου
Publisher: name: Aristotle University of Thessaloniki
Year: 2019
Subjects: Λειτουργούν Κτηματολόγιο
Δημόσια Κτήματα
Ένδικη προστασία
Operative Cadastre
Public Estate
Judicial protection

description: Σκοπός της παρούσας εργασίας είναι η διερεύνηση και παρουσίαση των κυριότερων ένδικων βοηθημάτων προστασίας των δημοσίων κτημάτων σε καθεστώς λειτουργούντος κτηματολογίου, καθώς ανακριβείς πρώτες κτηματολογικές εγγραφές μπορούν να αφορούν και τα ακίνητα του Ελληνικού Δημοσίου, τα οποία, ενώ ανήκουν στην κυριότητά του, είτε εμφανίζονται ως «αγνώστου ιδιοκτήτη», είτε εμφανίζουν ως δικαιούχο τους πρόσωπο διαφορετικό από το Δημόσιο που είναι ο αληθής κύριός τους. Aρχικά προσδιορίζεται η έννοια των δημοσίων κτημάτων σε συνάρτηση με τη διάκριση της περιουσίας του Δημοσίου σε ιδιωτική και δημόσια και διακρίνονται τα μέσα προστασίας τους σε δικαστικά, ποινικά και διοικητικά. Ακολούθως, εξετάζονται δικονομικά κυρίως ζητήματα της δικαστικής προστασίας των δημοσίων κτημάτων και εν συνεχεία παρουσιάζονται τα κυριότερα ένδικα βοηθήματα στα οποία μπορεί να καταφύγει το Ελληνικό Δημόσιο για την προστασία των ακινήτων του με πρώτο την αγωγή του άρθρου 6, παρ. 2 του Ν.2664/1998. Ειδική αναφορά γίνεται στις ποικίλες και διαφορετικές αιτίες κτήσης κυριότητας των ακινήτων από το Ελληνικό Δημόσιο. Άλλο ένδικο βοήθημα του Ελληνικού Δημοσίου είναι η αίτηση του άρθρου 6, παρ.3 του Ν.2664/1998, για το οποίο όμως έχει υποστηριχθεί και η αντίθετη άποψη, ότι δηλαδή το Ελληνικό Δημόσιο στερείται έννομου συμφέροντος για την άσκηση του. Η προστασία των δημοσίων κτημάτων εξασφαλίζεται από το Ν.2664/1998 και μέσω άλλων προβλέψεών του, όπως εκείνης της υποχρέωσης ανακοίνωσης της αίτησης του άρθρου 6,παρ.3 του Ν.2664/1998 από αυτόν που την ασκεί στο Ελληνικό Δημόσιο. Στο τέλος της εργασίας γίνεται μία πιο αναλυτική αναφορά στη διοικητική προστασία των δημοσίων κτημάτων και συγκεκριμένα στο πρωτόκολλο διοικητικής αποβολής που εκδίδεται σε καθεστώς λειτουργούντος κτηματολογίου.
description: The aim of this thesis is the inquiry and presentation of the most important legal remedies for the protection of public estate in the status of operative cadastre given that the inaccurate first cadastral registrations may also concern the Greek State' s estate which, although it belongs to the State, either appears with the indication “unknown owner” or points out as its beneficiary a person other than the Greek State, which is the true owner. First, the term “public estate” is defined in relation to the categorisation of Greek State' s property into private and public and the means of public estate protection are distinguished in judicial, penal and administrative. Then, procedural issues of the judicial protection of public estate are mainly examined and after that the most important legal remedies the Greek State can use to protect its estate are presented, starting with the action of article 6, par. 2 of the law 2664/1998. Special reference is made to numerous and different ways of acquiring ownership of land by the Greek State. Another legal remedy of Greek State is the application of article 6, par. 3 of the law 2664/1998 for which, however, an opposite view has been supported, advocating that the Greek State has no legal interest for exercising the right of submitting this application to the court. The protection of public estate is provided by the law 2664/1998 and via other arrangements such as the applicant' s obligation to announce the application of article 6, par.3 of the law 2664/1998 to the Greek State. Finally, a more detailed report concerning the administrative protection of public estate is made and in particular the protocol of administrative expulsion issued in the status of operative cadastre.